CELEX: 22009D0091
Language: da
Date: 2009-07-03 00:00:00
Title: Det Blandede EØS-udvalgs afgørelse nr. 91/2009 af 3. juli 2009 om ændring af protokol 31 til EØS-aftalen om samarbejde på særlige områder ud over de fire friheder

22.10.2009   
            
            
               DA
            
            
               Den Europæiske Unions Tidende
            
            
               L 277/45
            
         
      DET BLANDEDE EØS-UDVALGS AFGØRELSE
   
   
      Nr. 91/2009
   af 3. juli 2009
   om ændring af protokol 31 til EØS-aftalen om samarbejde på særlige områder ud over de fire friheder
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde, som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 86 og 98, og
   ud fra følgende betragtninger:
   
               (1)
            
            
               Protokol 31 til aftalen blev ændret ved Det Blandede EØS-udvalgs afgørelse nr. 40/2009 af 17. marts 2009 (1).
            
         
               (2)
            
            
               Det er hensigtsmæssigt at udvide de kontraherende parters samarbejde til at omfatte Europa-Parlamentets og Rådets afgørelse nr. 1298/2008/EF af 16. december 2008 om oprettelse af handlingsprogrammet Erasmus Mundus 2009-2013, der skal højne kvaliteten af de videregående uddannelser og fremme den mellemfolkelige forståelse gennem samarbejde med tredjelande (2).
            
         
               (3)
            
            
               Protokol 31 til aftalen bør ændres for at gøre det muligt at gennemføre dette udvidede samarbejde fra den 1. januar 2009 —
            
         TRUFFET FØLGENDE AFGØRELSE:
   Artikel 1
   Artikel 4 i protokol 31 til aftalen ændres således:
   
               1)
            
            
               Følgende stykke indsættes efter stk. 2l:
               »2m.   EFTA-staterne deltager med virkning fra den 1. januar 2009 i foranstaltning 1 og 3 i følgende program:
               
                           —
                        
                        
                           
                              32008 D 1298: Europa-Parlamentets og Rådets afgørelse nr. 1298/2008/EF af 16. december 2008 om oprettelse af handlingsprogrammet Erasmus Mundus 2009-2013, der skal højne kvaliteten af de videregående uddannelser og fremme den mellemfolkelige forståelse gennem samarbejde med tredjelande (EUT L 340 af 19.12.2008, s. 83)«.
                        
                     
         
               2)
            
            
               Stk. 3 affattes således:
               »EFTA-staterne bidrager finansielt til de programmer og aktioner, der er nævnt i stk. 1, 2, 2a, 2b, 2c, 2d, 2e, 2f, 2g, 2h, 2i, 2j, 2k, 2l og 2m i overensstemmelse med aftalens artikel 82, stk. 1, litra a).«
            
         Artikel 2
   Denne afgørelse træder i kraft dagen efter den sidste meddelelse til Det Blandede EØS-udvalg i henhold til aftalens artikel 103, stk. 1 (3).
   Den anvendes fra den 1. januar 2009.
   Artikel 3
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 3. juli 2009.
      
         
            På Det Blandede EØS-udvalgs vegne
         
         Oda Helen SLETNES
         
         
            Formand
         
      
   
   
      (1)  EUT L 130 af 28.5.2009, s. 36.
   
      (2)  EUT L 340 af 19.12.2008, s. 83.
   
      (3)  Forfatningsmæssige krav angivet.